**V Qadınlar Forumunda yekun nitq**

**Hörmətli Forum iştirakçıları, xanımlar və cənablar,**

Mən bir daha Forumun həyata keçirilməsində göstərdikləri dəstəyə görə ilk növbədə Azərbaycan Respublikasının Prezident cənab İlham Əliyevə, Respublikanın Birinci vitse-prezident Mehriban Əliyevaya, Heydər Əliyev Fondunun vitse- prezidenti xanım Leyla Əliyevaya, Prezident Admnistrasiyasına, Nazirlər Kabinetinə, Bahar xanıma, Sona xanıma, Ramilə xanıma və dəvətimizi qəbul edib, Forumumuzda iştirak edən xarici ölkələrdən olan qonaqlara, İngiltərə Lordlar Palatasının üzvü, İngiltərə Baş nazirinin Azərbaycan, Qazaxıstan və Türkmənistanda Ticarət nümayəndəsi xanım H.E. Baroness Nicholson of Winterbourne, Münaqişələr zamanı Cinsi Zorakılıq üzrə BMT Baş Katibinin xüsusi nümayəndəsi xanım Pramila Pattenə, Ailə, Analıq və Uşaq Hüquqlarının Müdafiəsi üzrə Dağıstan Respublikasının  rəhbərliyi yanında səlahiyyətli  şəxsi xanım Marina Ejovaya**,**  BMT-nin İstanbuldakı Regional Mərkəzində Gender Təcrübəsi Qrupunun rəhbərixanım Bxarati Sadasivamaya**,** Moskva Dövlət Universitetinin Həmkarlar İttifaqının sədri xanım Larisa Jiqalçovaya**,** Küveyt Universitetinin professoru xanım Salva Al-Jassara, Fransız jurnalisti və yazıçısıcənab Jan Lui Quru, tədbirmizdə iştirak edən bütün dövlət qurumlarının məsul şəxslərinə, millət vəkillərinə, İnformasiya dəstəyinə görə bütün mediyaya, xüsusi ilə, “Azərbaycan Televiziya və Radio Verilişləri” Qapalı Səhmdar Cəmiyyətinin sədri Arif Alışanova və “Azər Tac” İnformasiya Agentliyinin rəhbəri Aslan Aslanova öz təşəkkürümü bildirirəm.Sonda öz kollektivimə də minnətdarlığımı bildirirəm.

Bu gün biz sizinlə çox səmərəli və gərgin şəraitdə işlədik. Panellərdə bir-birindən aktual mövzulardan bəhs edən təqdimatlar oldu, ətraflı müzakirələr aparıldı. Həm yerli, həm də beynəlxalq səviyyəli ekspertlərlə yanaşı, dövlət təşkilatlarının məsul şəxsləri, ictimai xadimlər, tanınmış ziyalılar da bu diskussiyalarda həvəslə iştirak edirdilər. Panellərdə çıxış edən hər kəsə dəyərli fikirlərinə, ideyalarına görə təşəkkür edirəm. Əziz qadınlar, sizin bu Forumdan gözləntilərinizi və gələcəyə baxışlarınızı, arzularını bilmək və eşitmək bizim üçün vacibdir, əhəmiyyətlidir. Ümid edirəm ki, qadın hüquqlarının müdafiəsi, cəmiyyətdə daha aktiv iştirakçılığı ilə bağlı sizi düşündürən və narahat edən bütün məsələlər səsləndirildi.

Keçən müddət ərzində əvvəlki Qurultaylarda qəbul edilən Qətnamələrdəki müddəaların əksəriyyəti həyata keçirilmişdir. Düşünürəm ki, bu Forumda da irəli sürdüyünüz təkliflərıniz reallaşacaq, öz həllini tapacaqdır. Əlbəttə ki, mən qısaca olaraq, bəzi məsələləri nəzərinizə çatdırmaq istərdim. Qeyd edim ki, ümumiyyətlə, qadın hüquqlarının müdafiəsi ilə bağlı hüquqi baza daim təkmilləşdirilir. “Azərbaycan 2020:Gələcəyə Baxış” İnkişaf Konsepsiyası və 2016-2030-cu illər üçün Dayanıqlı İnkişaf Məqsədlərini əsas götürərək, qadın hüquqlarının müdafiəsi sahəsində gələcək hədəf istiqamətlər üzrə mühüm sənədlər hazırlanmaqdadır.

Azərbaycan qadınlarının ictimai-siyasi fəallığının yüksəldilməsi məqsədilə hakimiyyətin bütün qollarında - qanunvericilik, icra və məhkəmə hakimiyyəti orqanlarında qadınların təmsilçiliyinin daha da genişləndirilməsi istiqamətində mühüm tədbirlər həyata keçirilir. Və biz ildən ilə artan dinamikanı müşahidə edirik. Azərbaycan Respublikası Prezidentinin Azərbaycan Respublikasının Milli İqtisadiyyat perspektivi üzrə Starteji Yol Xəritəsində qadın sahibkarların iqtisadi fəaliyyətinin daha da genişləndirilməsindən  irəli gələn öhdəliklər var, Bu dövrə də ölkədə qadınların özəl biznes və aqrar təsərrüfatlarını yaradılması üçün həyata keçirilən tədbirlər daha da gücləndirilir. Ekoloji risklərin qarşısının alınmasında və ekoloji dayanıqlığa nail olunmasında qadınların mühüm rola malikdirlər. Lakin buna baxmayaraq, ətraf mühitlə bağlı siyasətdə qadınların iştirakı artırılmalıdır. Kənd qadınlarını sosial-iqtisadi cəhətdən gücləndirilməsi eyni zamanda, ərzaq təhlükəsizliyinin səviyyəsinin əhəmiyyətli dərəcədə yüksəldilməsinə səbəb olcaqdır. Bu səbəbdən də kənd qadınlarının iştirakçılığının artırılması çox önəmlidir. İnformasiya-kommunikasiya texnologiyaları sahəsində sürətli inkişafı nəzərə alaraq, gənc qızlar və qadınlar arasında İKT sektoruna dair məlumatlılıq səviyyəsinin yüksəldilməsi, bu sahəyə peşəkar marağın təşviq edilməlidir. Media ictimai fikrin formalaşdırılmasında güclü təsirə malikdir. Yalnış gender steriotiplərinin aradan qaldırılmasında, qadın hüquqlarının təşviqində, gender əsaslı zorakılıqla mübarizədə medianın rolu artırılsına böyük ehtiyac vardır.

**Əziz qadınlar**, ölkə başçısı cənab İlham Əliyev, Azərbaycan Hökuməti qadınlarımız üçün bütün imkanları yaradır ki, onlar öz potensiallarını, bilik və bacarıqlarını reallaşdıra bilsinlər. Lakin qadınlarımız özləri də təşəbbüslərlə çıxış etməli, hüquqlarının müdafiəsi ilə bağlı aktiv fəaliyyət göstərməlidirlər. Biz Azərbaycan qadınları, prezident seçkilərində necə həmrəylik göstərmişdiksə, eləcə dəölkə başçısının həyata keçirdiyi dövlət siyasətini və strategiyasını dəstəkləməliyik. Biz tarixi, mili adət-ənənələrinin, ailə dəyərlərinin daşıyıcısı olaraq, gənc nəslə düzgün təlim- tərbiyə verməklə, onları xalqa bağlı, vətənpəvərlik ruhunda böyüməsinə, milli genefondumuzun qorunmasına çalışmalıyıq. Bu sahədə üzərimizə böyük məsuliyyət düşür,əgər biz bu vəzifəni layiqincə yerinə yetirsək, onda vətəninə xəyanət edənlərin də şahidi olmarıq.

Sonda mən bir daha sizin hər birinizi Forumun keçirilməsi münasibətilə təbrik edir, can sağlığı və işlərinizdə müvəffəqiyyətlər arzulayıram.

**Diqqətinizə görə təşəkkür edirəm!**